NEX บวก 5% เก็งงบ Q2 ฟื้น รับส่วนแบ่งกำไรโรงงานผลิต-ยอดขายรถอีวีทะลัก โบรกชูเป้า 26 บ.
NEX บวก 5% เก็งงบ Q2 ฟื้น รับส่วนแบ่งกำไรโรงงานผลิต-ยอดขายรถอีวีทะลัก คาดกำไรจะอยู่ที่ 0.2-0.3 พันลบ. โบรกแนะ “ซื้อ” ราคาเป้าหมาย 26 บ.
NEX บวก 5% เก็งงบ Q2 ฟื้น รับส่วนแบ่งกำไรโรงงานผลิต-ยอดขายรถอีวีทะลัก คาดกำไรจะอยู่ที่ 0.2-0.3 พันลบ. โบรกแนะ “ซื้อ” ราคาเป้าหมาย 26 บ.
24 พ.ค. 2565

ผู้สื่อข่าวรายงานว่าวันนี้ (24 พ.ค. 2565) ราคาหุ้น บริษัท เน็กซ์ พอยท์ จำกัด (มหาชน) หรือ NEX ณ เวลา 15:06 น. อยู่ที่ระดับ 17.50 บาท เพิ่มขึ้น 0.90 บาท หรือ 5.42% โดยทำจุดสูงสุดที่ 17.70 บาท และทำจุดต่ำสุดที่ 16.70 บาท ด้วยมูลค่าการซื้อขาย 237.80 ล้านบาท

บริษัทหลักทรัพย์ฟินันเซีย ไซรัส จำกัด (มหาชน) ระบุในบทวิเคราะห์ ว่า ทางฝ่ายวิจัยคาดผลประกอบการรายไตรมาสของ NEX และคาดว่าบริษัทฯ จะพลิกฟื้น โดยจะรายงานกำไรสุทธิที่ 0.20-0.30 พันล้านบาท ในไตรมาส 2/2565 โดยมีสมมติฐานจากการส่งมอบรถโดยสารไฟฟ้า 250 คัน โดยไตรมาส 2/2565 น่าจะเป็นไตรมาสที่ NEX พลิกฟื้นได้เป็นไตรมาสแรกภายใต้คณะผู้บริหารใหม่ พร้อมการปรับเป้าหมายไปมุ่งเน้นในกิจการรถโดยสารและรถบรรทุกไฟฟ้า จากข้อมูลของผู้บริหาร ซึ่งปัจจุบัน NEX มีแนวโน้มที่จะได้รับคำสั่งซื้อรถโดยสารไฟฟ้ามากถึง 3,000-4,000 คัน จากการประมูลสายรถประจำทาง 71 เส้นทางที่กำลังจะเกิดขึ้น (คิดเป็นรถโดยสาร 2,000- 3,000 คัน) และคำสั่งซื้อรถโดยสารอื่นที่อาจได้จากบริษัทเอกชน
ทั้งนี้คาดว่า NEX จะรายงานกำไรสุทธิรายไตรมาสเพิ่มขึ้นตั้งแต่ไตรมาส 2/2565 เป็นต้นไปจากส่วนแบ่งกำไรของโรงงานผลิต (ผ่านหุ้น 45%) และยอดขายรถโดยสารและรถกระบะไฟฟ้า จากเป้าประมาณการของผู้บริหาร ทางฝ่ายวิจัยคาดว่ากำไรสุทธิรายไตรมาสของ NEX จะอยู่ที่ประมาณ 0.2-0.3 พันล้านบาท ในไตรมาส 2/2565 และอาจอยู่ระหว่าง 0.30-0.50 พันล้านบาทต่อไตรมาสในปี 2565-2566 จากยอดขายรถโดยสารไฟฟ้า 1,000-2,000 คันและรถกระบะไฟฟ้า 1,000 คัน อย่างไรก็ดียังคงแนะนำ “ซื้อ” ที่ราคาเป้าหมาย 26